Diari Oficial de la Generalitat Valenciana


Sumari del DOGV 6440, del 18-01-2011 (2011/82)

Licitació de les bases particulars reguladores del concurs per a la gestió indirecta del Programa d'Actuació Integrada de la Unitat d'Execució de Sòl Urbanitzable Residencial Sector 1, de l'homologació de les normes subsidiàries de planejament municipal de Massalavés.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/82


Data del document
:   04-01-2011

Organisme emissor
:   Ajuntament de Massalavés

Tipus de document
:   Anunci

Descriptors 

:   * Massalavés
    * contracte administratiu

Licitació de les bases particulars reguladores del concurs per a la gestió indirecta del Programa d'Actuació Integrada de la Unitat d'Execució de Sòl Urbanitzable Residencial Sector 1, de l'homologació de les normes subsidiàries de planejament municipal de Massalavés. [2011/82]  
El Ple de l'Ajuntament de Massalavés en sessió celebrada el dia 10 de novembre del 2010, va adoptar l'acord, la part dispositiva del qual és la següent:  
«Primer  
Iniciar el procediment per a la gestió indirecta del programa d'actuació integrada corresponent al sector 1 de les normes subsidiàries de planejament municipal.  
Segon  
S'aplicaran les bases generals per a l'adjudicació de programes d'actuació integrada contingudes en l'annex II del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell.  
Tercer  
Aprovar les bases particulars reguladores del concurs per a la gestió indirecta del programa d'actuació integrada corresponent al sector 1, de sol urbanitzable residencial, de les normes subsidiàries de planejament municipal de Massalavés.   
Quart  
Ordenar la publicació del corresponent anunci de concurs, que s'inserirà en el tauler d'anuncis de l'Ajuntament, en el Diari Oficial de la Unió Europea i en el Diari Oficial de la Comunitat Valenciana».  
Bases particulars per a la selecció i adjudicació del Programa d'Actuació Integrada del Sector de Sòl Urbanitzable Residencial Número 1, de l'homologació global de les normes subsidiàries de Massalavés (València)  
I. Objecte del contracte  
1. Les presents bases particulars es redacten en aplicació del que preveuen els articles 131 i 132 de la LUV i 286 del Decret 67/2006 de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
2. Tenen com a objecte regular totes aquelles qüestions jurídiques, econòmiques i administratives que afecten tant el procediment d'adjudicació com al desplegament i execució del Programa d'Actuació Integrada del Sector 1 de Sòl Urbanitzable d'Ús Residencial del PGOU de Massalavés per gestió indirecta.  
3. Estes condicions vénen determinades pel que establix les presents bases particulars i en la corresponent legislació supletòria i/o complementària actualment vigent.  
4. Seran aplicables, així mateix, tota la normativa del municipi de Massalavés aplicables als plans urbanístics, especialment l'Homologació Global de les Normes Subisidiàries a la LRAU, les Normes Urbanístiques vigents, i les Normes i Ordenances del Pla de Reforma Interior de Millora de l'Esmentat Sector Residencial Número 1.  
II. Règim jurídic (art. 286.1.d del Reglament d'Ordenació i Gestió Territorial i Urbanística)   
1. El present contracte té naturalesa jurídica especial, i en tot el no previst en les presents Bases Particulars, seran aplicables la Llei 16/2005, de 30 de desembre, de la Generalitat, Llei Urbanística Valenciana, i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les Bases Generals de Programació publicades pel Consell.  
2. Seran aplicables supletòriament les disposicions contingudes en el títol I del llibre III de la Llei 30/2007, de Contractes del Sector Públic, i les establides en el Reial Decret 817/2009, de 8 de maig, pel qual es desenrotlla parcialment la Llei 30/2007, de 30 d'octubre, de Contractes del Sector Públic, així com les normes que regulen la contractació administrativa de les entitats locals que se li apliquen.  
3. En cas de contradicció entre els documents contractuals abans citats, l'orde de prelació serà el següent: Bases Particulars de programació, Bases Generals de programació i Contracte per al desplegament i execució del Programa d'Actuació Integrada.  
III. Ordenació urbanística vigent (art. 131.2.a Llei Urbanística Valenciana)  
1. L'ordenació urbanística vigent que afecta el sector residencial número 1 es correspon amb el Pla de Reforma Interior de Millora aprovat definitivament pel Ple de l'Ajuntament de Massalavés en sessió plenària de data 4 de desembre de 2008 i publicat en el BOP de 6 de gener de 2009 i es correspon amb les dades que figuren en el dit planejament i donen com resultat la següent fitxa urbanística:  
Fitxa de gestió del sector residencial núm. 1  
Superfície del sector 13.000,00 m2  
Superfície dotacional 1.068,00 m2  
Superfície sense dotacional 11.932,00 m2  
Superfície viari 4.262,00 m2  
Espais lliures d'ús públic 2.942,00 m2  
Espais lliures d'ús privat 1.226,00 m2  
Superfície edificable en planta 3.132,00 m2  
Superfície sostre edificable 11.050,00 m2  
Superfície sector topogràfic 12.630,00 m2  
Edificabilitat màxima 0,926 m2t/m2s  
2. Els límits del sector són: Nord: Prolongació carrer del Bon Aire, abans en Projecte número 1 i Sòl No Urbanitzable del propi terme municipal, Sud: el carrer Sant Miquel, abans En Projecte, número 8, Est: carrer de Resalany, i Oest: Séquia Anguilera i Sòl No Urbanitzable del propi terme municipal.   
IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)  
IV.1. Memòria de necessitats:  
Haurà de justificar-se en la proposta de programació l'adaptació al desenrotllament urbà establit en el Pla de Reforma Interior de Millora, davall el model del planejament, aprofitant al màxim les condicions naturals i d'accessibilitat del territori, ajustant-se en tot cas al que establixen els documents d'ordenació vigents en el municipi.  
IV.2. Objectius de la programació:  
1. Gestionar la transformació jurídica de les finques afectades pel Programa.   
En este sentit l'urbanitzador estarà obligat a:  
- Demanar, dels corresponents Registres (de la Propietat i Cadastre), tota la informació de les finques i titulars de drets i deures que puguen estar inclosos en l'actuació.  
- Delimitar les parcel·les aportades a la Reparcel·lació amb caràcter previ a la redacció del Projecte, sobre pla topogràfic.  
- Presentar per a la seua aprovació el Projecte de Reparcel·lació, ja siga o no voluntària.   
- Pagar als creditors nets abans que la Reparcel·lació accedisca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs, séquies, i altres)  
- Cancel·lar les finques cadastrals aportades a la Reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.   
b) Urbanitzar completament la superfície del Sector que constituïx l'objecte del Programa i realitzar les obres públiques addicionals que es precisen, amb subjecció a les previsions temporals i econòmiques del Programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).  
c) Connectar i integrar adequadament les obres d'urbanització del Sector amb les xarxes d'infraestructures d'energia, comunicacions i servicis públics existents, devent per a això:   
- Aportar informes de les administracions sectorials les competències de les quals resulten afectades per l'actuació.  
- Presentar els estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el Projecte d'Urbanització la construcció de les obres complementàries exteriors que siguen necessàries.  
d) Obtindre el sòl dotacional públic previst en el Pla de Reforma Interior de Millora del Sector Número 1, espais lliures d'ús públic i viari de l'àmbit d'actuació, a favor de l'administració gratuïtament. A estos efectes:   
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- L'entregarà en perfectes condicions, una vegada concloses les obres d'urbanització, alçant la corresponent Acta d'Entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta hauran de ser assumits per tots els propietaris afectats.  
e) Ordenar, si és el cas, el repartiment equitatiu de les càrregues i beneficis de l'actuació entre els afectats.   
f) S'establix la necessitat executar Programa de Restauració Paisatgística, dins de l'àmbit del Programa d'Actuació Integrada, donada la classificació actual dels terrenys com urbanitzables, amb ordenació detallada i ús residencial, amb dotacions d'espais lliures d'ús públic en l'interior de l'àmbit.   
g) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta i lliure de càrregues.  
V. Paràmetres urbanístics (art. 131.2.c Llei Urbanística Valenciana)  
Els paràmetres urbanístics són els establits en la fitxa de la base III.   
VI. Criteris i objectius territorials (art. 131.2.d Llei Urbanística Valenciana)  
1. Els criteris i objectius territorials de l'actuació coincidixen plenament amb els criteris de desenrotllament municipal establits en el Pla de Reforma Interior de Millora, atés que l'actuació suposa únicament i exclusivament la gestió i dotació de servicis urbanístics, en una zona classificada com a sòl urbanitzable per la pròpia Homologació Global de les Normes Subisidiàries a la LRAU.  
2. Per tant, no es desenrotllen nous nuclis urbans, ni es modifiquen els criteris i objectius territorials del municipi establits en la normativa municipal, seguint estrictament allò que s'ha reflectit en el planejament de Massalavés.  
3. No obstant es valorarà positivament la utilització i disposició d'espècies vegetals autòctones i elements propis de l'entorn en les zones verdes i espais públics de manera que es comptabilitze la integració paisatgística amb una adequada utilització dels recursos hídrics i a més es facilite el futur manteniment dels espais enjardinats.   
4. Hauran d'introduir-se principis de sostenibilitat, facilitant la implantació d'energies renovables i quantificant la seua importància d'acord amb el codi Tècnic de l'Edificació i legislació aplicable.   
5. Com a criteris específics s'establixen els següents:   
a) haurà de solucionar-se adequadament l'evacuació d'aigües residuals de tot l'àmbit de programació, per mitjà de xarxa separativa concèntrica amb els col·lectors de la xarxa estructural. Ha de resoldre's la integració paisatgística de l'entorn evitant la formació de barreres del paisatge de conformitat amb la legislació aplicable.   
VII. Criteris d'ordenació urbanística (art. 131.2.d Llei Urbanística Valenciana)  
1. Els criteris d'ordenació urbanística són els desenrotllats pel Pla de Reforma Interior de Millora aprovat definitivament pel Ple de l'Ajuntament de Massalavés en sessió plenària de data 4 de desembre de 2008 i publicat en el BOP de 6 de gener de 2009 i plasmats en la fitxa corresponent al Sector.  
VIII. Objectius d'edificació privada (art. 131.2.e Llei Urbanística Valenciana)  
1. Els objectius primordials de l'edificació privada seran els de poder edificar vivendes de la tipologia admesa en el planejament municipal, i en l'àmbit d'actuació, residencial plurifamiliar, amb uns estàndards de servicis i qualitats acords a la realitat social actual el municipi.  
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament municipal.  
3. No s'establix la necessitat compromís del licitador d'edificar de forma simultània a l'execució de la urbanització un percentatge mínim del sòl, donada la no previsió especial en el planejament, així com l'actual situació del mercat immobiliari. No obstant es valorarà positivament este compromís al valorar la proposició juridicoeconòmica.   
4. Es preveurà l'inici de l'edificació dels solars resultants en el termini màxim de dos anys, comptat a partir de la recepció municipal de les obres d'urbanització, amb l'ampliació fins a un màxim de quatre anys, tal com determina l'article 125.6 de la LUV.   
IX. Prescripcions tècniques dels documents d'ordenació i gestió (art. 131.2.f Llei Urbanística Valenciana)  
1. Els documents tècnics que hauran de ser presentats per l'aspirant a urbanitzador seran amb caràcter general els que determinen els article 125 i 126 de la LUV.  
2. Es consideraran prescripcions tècniques mínimes que hauran de respectar-se en la redacció dels documents de gestió les establides en la LUV i el ROGTU així com en el Reglament de zones.   
3. Els documents hauran de presentar-se en format DIN A4 Word i gràfics en fitxer Autocad format dwg i PDF.  
4. Es tindrà en compte en l'ordenació la normativa específica en matèria d'accessibilitat, especialment el Decret 39/2004 de 5 de març, que desenrotlla la Llei 1/1998 de la Generalitat, en matèria d'accessibilitat en l'edificació de pública concurrència i en el medi urbà i l'Orde de 9 de juny de 2004, de la Conselleria de Territori i Habitatge, per la qual es desenrotlla el Decret 39/2004 de 5 de març del Consell de la Generalitat, en matèria d'accessibilitat en el medi urbà.   
X. Prescripcions tècniques mínimes del projecte urbanització (art. 131.2.h Llei Urbanística Valenciana)   
1. Amb caràcter general i d'acord amb l'article 101 de la Llei de Contractes del Sector Públic segons remissió efectuada per l'article 131.2.f de la LUV, les prescripcions tècniques seran definides per referència a normes nacionals que traslladen normes europees a documents d'idoneïtat tècnica europeus o especificacions tècniques comunes i en tot cas, podran definir-se per referències a normes nacionals que traslladen normes internacionals a normes nacionals o a altres normes.   
2. El Projecte d'Urbanització haurà de definir els detalls tècnics amb precisió suficient perquè puga ser executat, eventualment, sota la direcció de Tècnic diferent del seu redactor original, de conformitat amb el que establixen els arts 152 a 155 de la LUV.  
3. No podrà modificar les previsions del Pla que desenrotlla. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
4. El projecte d'urbanització comprendrà els documents assenyalats en l'article 156 de la LUV, sent les obres d'urbanització a contemplar les previstes en l'article 157 de la LUV.  
5. Es consideraran prescripcions tècniques mínimes en cada un dels capítols la normativa sectorial de compliment obligatori.  
XI. Preu de licitació (art. 286.1.h del Reglament d'Ordenació i Gestió Territorial i Urbanística)   
El preu de licitació aproximat de les obres d'urbanització, que té caràcter de màxim, que servix exclusivament de base per al càlcul de la garantia provisional i de les taxes, un milió mil cinc-cents sis euros (1.001.506,00 €), incloent benefici industrial i gastos generals, i sense IVA.   
XII. Terminis de desplegament i execució del programa (art. 131.2.i Llei Urbanística Valenciana i article 286.1.i del Reglament d'Ordenació i Gestió Territorial i Urbanística)   
S'establixen els següents terminis màxims per a l'execució de les següents actuacions per part de l'urbanitzador:  
A) Un mes, comptat des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants del Programa o correccions imposades en l'acord de programació.  
B) Termini màxim per a la presentació del projecte de reparcel·lació: 3 mesos comptats des de l'adjudicació de la condició d'urbanitzador.  
C) Termini màxim per a la selecció de l'empresari constructor de l'obra civil d'urbanització, si fóra necessari: 2 mesos comptats des de l'aprovació definitiva del Projecte de Reparcel·lació.  
D) Termini màxim per a l'inici de les obres d'urbanització: termini màxim de 3 mesos des de l'aprovació definitiva del Projecte de Reparcel·lació, acreditant-se per mitjà d'acta de replantejament subscrita per la direcció de les obres i almenys per un tècnic municipal.  
E) Termini màxim per a l'execució de les obres d'urbanització: 36 mesos, comptats des de la firma de l'Acta de comprovació del replantejament i 30 mesos comptats des de la selecció de l'empresari constructor.  
F) Termini màxim d'inici de l'edificació dels solars: 24 mesos, comptats a partir de la recepció municipal de les obres d'urbanització, amb l'ampliació fins a un màxim de quatre anys, tal com determina l'article 125.6 de la LUV.   
L'incompliment per causa imputable a l'urbanitzador dels terminis i de les possibles pròrrogues que puguen concedir-se comportaren les penalitats establides en la Llei de Contractes del Sector Públic.  
XIII. Capacitat per a ser urbanitzador  
1. Podran participar en el concurs per a la selecció i adjudicació del present Programa d'Actuació Integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents Bases.  
2. En cap cas podran ser urbanitzadors ni promoure Programes d'Actuació Integrada les persones en què concórrega alguna prohibició de contractar de les previstes en la Llei de Contractes del Sector Públic.  
XIV. Solvència econòmica i financera (art. 131.2.m i 122 de Llei Urbanística Valenciana)   
1. La justificació de la solvència econòmica i financera de l'urbanitzador s'acreditarà pels mitjans següents:  
a) Informe favorable d'institucions financeres o si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i si és procedent, sobre el volum de negocis relacionats amb el desenrotllament i la promoció d'actuacions semblants a què són objecte de concurs, corresponent com a màxim als tres últims exercicis.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del Programa d'Actuació Integrada, presentant els compromisos o documents d'anàloga naturalesa que hagen subscrit entre ambdós.   
3. La justificació de la solvència econòmica d'Unions Temporals d'Empreses o altres agrupacions de persones naturals o jurídiques que decidisquen concórrer conjuntament al concurs, podrà basar-se en els requisits de solvència de, almenys, un dels seus membres.  
XV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o més dels següents mitjans:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.   
d) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
e) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
f) Declaració que indique la mitjana anual de personal, amb menció si és el cas del grau d'estabilitat en l'ocupació i la plantilla de personal directiu durant els tres últims exercicis.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del Programa d'Actuació Integrada, presentant els compromisos o documents d'anàloga naturalesa que hagen subscrit entre ambdós.   
3. La justificació de la solvència tècnica i professional de les Unions Temporals d'Empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
XVI. Garanties  
1. Els que desitgen participar en el procediment de licitació d'este Programa d'Actuació Integrada hauran de constituir en la forma i als efectes previstos en l'article 91 de la Llei de Contractes del Sector Públic, una garantia provisional equivalent al 3 per cent de l'estimació aproximada de les càrregues del programa, IVA no inclòs, la qual ascendix a la quantitat de 30.045,18 euros.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del corresponent programa segons establix l'article 140.2 de la LUV.   
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes previstos en l'article 140 de la LUV s'establix en un 10 per cent del valor de les càrregues d'urbanització, IVA no inclòs, del Programa d'Actuació Integrada aprovat. S'ingressarà en termini màxim de 30 dies a comptar de la notificació de l'acord d'aprovació i adjudicació del Programa. La garantia tindrà caràcter de definitiva regint-se quant a la seua constitució i efectes pel que establix la LCSP.  
5. L'Ajuntament podrà elevar esta garantia fins a un màxim del 20 per cent en aquells supòsits en què raons d'interés públic degudament justificades en l'expedient ho aconsellen i en tot cas en els supòsits d'aprovació de Programes d'Actuació Integrada en els que les càrregues urbanístiques es troben incurses en presumpció de temeritat, calculada en els termes establits en la legislació de contractes del sector públic.  
XVII. Presentació de proposicions  
1. Els que desitgen prendre part en la licitació hauran de presentar en el Registre d'Entrada de l'Ajuntament de Massalavés, carrer València, número 12, CP 46815 Massalavés (València), telèfons 941 379 379 i 407 160 196, fax 108 117 028, correu electrònic , perfil del contractista les seues proposicions en el termini de 3 mesos, comptats a partir de la data d'enviament de l'anunci de concurs al Diari Oficial de la Unió Europea i en horari de 09.00 a 14.00 hores de dilluns a divendres, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que els represente i indicant el nom i cognoms o raó social del proponent amb la següent documentació en idioma castellà o valencià:  
Sobre A. Alternativa Tècnica, es presentarà obert.  
Sobre B. Proposició Juridicoeconòmica, es presentarà en sobre tancat.  
La documentació que es troba en poder d'estos sobres serà objecte de valoració a l'efecte d'aprovació del Programa i adjudicació de la condició d'urbanitzador.  
Sobre C. Es presentarà amb el títol de Documentació, en sobre tancat i contindrà la documentació següent:  
A. Si concorreguera una societat mercantil, haurà de presentar escriptura de constitució inscrita en el Registre Mercantil. Tractant-se d'una Agrupació d'Interés Urbanístic, es presentarà escriptura pública de constitució, així com inscripció en el Registre d'agrupacions d'Interés Urbanístic dependent de la Conselleria competent en Urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu d'haver constituït la garantia provisional en els termes exigits en la base XVI.  
E. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, incloent el trobar-se al corrent en el compliment de les obligacions tributàries i amb la seguretat social imposades per les disposicions vigents.   
F. Els documents que acrediten els requisits de solvència tècnica i professional, econòmica i financera  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en Unió Temporal d'Empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de Programa una acta notarial acreditativa del sotmetiment a informació pública pel termini d'un mes dels documents establits en l'article 126. Lletres a), f) i si és procedent K) de la LUV i 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'estos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.   
XVIII. Contingut mínim de l'alternativa tècnica (article 126 de la LUV)  
L'Alternativa Tècnica del Programa d'Actuació Integrada tindrà el contingut següent:  
a) Identificació del document de planejament que regule l'ordenació detallada a desenrotllar, si el mateix estiguera ja aprovat amb anterioritat al present concurs. En qualsevol altre cas, l'Alternativa Tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.  
b) Àmbit de l'Actuació Integrada.   
c) Justificació del compliment de les condicions d'integració de l'actuació amb l'entorn.  
d) Existència o no d'Agrupació d'Interés Urbanístic i, si és el cas, estatuts i acords socials d'esta.  
e) Terminis que es proposen per al desenrotllament de l'Actuació, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'Urbanització determinant-se el corresponent a les obres d'urbanització com a les obres d'edificació dels solars resultants.  
g) Enunciat dels objectius complementaris que es proposen d'acord amb el que disposa la Llei Urbanística Valenciana, article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
j) Estimació preliminar i general d'aquells gastos d'urbanització variables l'import del qual, inclús sent repercutible els propietaris, no es puga determinar per la concurrència d'ofertes.  
k) si la proposta de programa modificara l'ordenació estructural, haurà d'incorporar la documentació establida en els articles 72 a 74 de la LUV.  
XIX. Proposició juridicoeconòmica (art. 127 LUV)  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants segons model que s'aprove reglamentàriament.   
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.A i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.   
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors. L'urbanitzador ha d'incloure en estos gastos l'1,5% del pressupost d'execució material de les obres, en concepte de gastos de gestió de l'Ajuntament de Massalavés, que s'abonaran en el moment de la firma del contracte per al desplegament i eficàcia del programa d'actuació integrada.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos a l'urbanitzador i càlcul justificatiu d'este, indicant el mètode per a la seua obtenció.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
  
  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
XX. Admissibilitat de variants (art. 131.2.g de la Llei Urbanística Valenciana)  
1. Únicament es consideraran variants les modificacions de caràcter tècnic i mai les de caràcter econòmic, sempre que, estes últimes no alteren substancialment l'ordenació urbanística proposta.  
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. La presentació d'una variant, si estiguera permesa tal possibilitat, en cap cas legitimarà la presentació d'una nova Proposició Juridicoeconòmica.   
4. L'Ajuntament podrà triar, d'entre les Alternatives presentades, aquella que millor satisfaça els interessos públics, aplicant-se-li la Proposició Juridicoeconòmica formulada i sense poder modificar en cap cas el contingut de les Bases Particulars.  
XXI. Criteris d'adjudicació (art. 286.1.j del Reglament d'Ordenació i Gestió Territorial i Urbanística)   
Els criteris per a l'adjudicació de la condició d'urbanitzador seran els següents:   
  
S'establix una importància semblant entre la Proposició Juridicoeconòmica en relació amb l'Alternativa Tècnica, donant-li un 55% a la segona i un 45% a la primera atés que no cal planificar l'actuació ni ordenar novament el sòl del seu àmbit, així com la seua no excessiva complexitat, en compliment de la previsió establida en l'article 312.3 del ROGTU. La resta de circumstàncies valorables d'esta s'ajusten a les regles de ponderació establides en la LUV i en el ROGTU.  
Quant a la Proposició Juridicoeconòmica i la seua valoració, s'han tingut en compte les regles de ponderació de la LUV i el ROGTU, assignant major pes especific a la menor proporció d'aprofitament vinculat a la retribució de l'urbanitzador, menor coeficient de canvi a favor del propietari, en relació amb la resta de condicions i a les menors càrregues d'urbanització.  
De conformitat amb el que establix l'article 286.1.K del ROGTU, l'alternativa tècnica haurà de superar una puntuació mínima del 30% per a poder ser valorada i la proposició jurídic- econòmica haurà de superar una puntuació mínima del 35% per a poder ser valorada.   
XXII. Adjudicació del programa (art. 286.1.g del Reglament d'Ordenació i Gestió Territorial i Urbanística)   
1. El Programa d'Actuació Integrada s'aprovarà condicionat a l'efectiva realització de les obres exteriors necessàries si és el cas per al funcionament del sector número 1. Les dites obres hauran de ser executades abans o simultàniament a les d'urbanització i hauran d'estar finalitzades al terme d'estes.   
2. Amb anterioritat a la firma del contracte amb l'Ajuntament, l'adjudicatari del Programa d'Actuació Integrada haurà de presentar resguard acreditatiu d'haver constituït la garantia definitiva en els termes que preveu la Base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social.  
3. La licitació per a contractar les obres d'urbanització es regirà pel que establix la LUV. No obstant podran en tot cas subcontractar-se sense necessitat licitació pública les actuacions següents:  
a) alçaments topogràfics i redacció del projecte de reparcel·lació  
b) gestió de cobrament de les quotes d'urbanització  
c) aquelles altres prestacions no subjectes a licitació d'acord amb l'ordenament urbanístic valencià i la LCSP.   
4. L'adjudicatari queda obligat en tot cas a pagar l'import dels anuncis i de quants altres gastos s'ocasionen amb motiu dels tràmits preparatoris del procediment d'adjudicació del programa. Estos gastos s'inclouran dins dels gastos de gestió com a càrregues del programa.  
XXIII. Formalització del contracte (art. 138 LUV)  
1. En el termini d'un mes a partir de la notificació de l'acord d'aprovació i adjudicació del Programa d'Actuació Integrada a l'adjudicatari i sempre que s'haja produït igualment aprovació definitiva del projecte d'urbanització es procedirà a la formalització en document administratiu del contracte per al desplegament i execució del Programa d'Actuació Integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant al mateix un exemplar de les Bases Particulars de programació.  
XXIV. Dictamen del consell del territori i paisatge (art. 286.1.c del Reglament d'Ordenació i Gestió Territorial i Urbanística)   
No és preceptiu l'informe del Consell del Territori i Paisatge establit en l'article 136.4 de la Llei Urbanística Valenciana, al tractar-se d'una actuació inferior a 50 ha i d'escassa complexitat.  
XXV. Compliment  
1. El contracte s'entendrà complit amb motiu de l'adequada execució de la totalitat de les prestacions hi incloses, extingint-se una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'Empresari Constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèvia i definitivament el Programa.  
4. L'Ajuntament disposarà d'un termini d'un mes per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.   
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.  
XXVI. Resolució   
1. Són causes de resolució del contracte les previstes en la LUV, en el seu reglament de desplegament i en la Llei de Contractes del Sector Públic amb els efectes que s'establixen en cada una d'estes.   
2. La resolució de l'adjudicació serà acordada per l'Ajuntament amb audiència prèvia a l'urbanitzador per un termini de quinze dies hàbils i previ dictamen del Consell de Territori i Paisatge que podrà ser també instat per l'urbanitzador.   
3. L'Ajuntament, al resoldre l'adjudicació, podrà acordar que l'urbanitzador continue l'execució del Programa davall les seues mateixes condicions, durant el temps indispensable per a evitar perjuís a l'interés públic.  
XXVII. Prerrogatives de l'administració (art. 286.1.e del Reglament d'Ordenació i Gestió Territorial i Urbanística)  
L'Ajuntament ostenta totes les prerrogatives que, en general, reconeix la legislació de contractes del sector públic, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta així com les altres facultats que específicament li reconega l'ordenament urbanístic valencià.  
XXVIII. Jurisdicció competent (art. 286.1.f del Reglament d'Ordenació i Gestió Territorial i Urbanística)  
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
ANNEX  
Model d'instància de presentació de proposicions  
(Nom i cognoms) ?, amb DNI número ?, amb domicili a ?, codi postal ?, carrer - núm. ?, província ?, país ?, telèfon ?, fax?, correu electrònic ?, major d'edat, en plena possessió de la meua capacitat jurídica i d'obrar, en nom propi (o actuant en representació de la mercantil ?, CIF número - i domicili social a ?, codi postal ?, carrer - núm. ?, província ?, país ?, telèfon ?, fax ?, correu electrònic ?), conforme acredite amb la presentació d - .  
EXPOSE:  
Que havent-me assabentat de les bases generals i particulars que han de regir el concurs públic per a la gestió indirecta de l'actuació integrada del sector residencial número 1 del municipi de Massalavés, i acceptant íntegrament el contingut d'aquelles, em compromet (en nom propi o de l'empresa) a assumir la gestió indirecta de l'actuació integrada, basant-me en la proposició que adjunte, que es presenta en tres sobres, corresponent cada un d'estos a:  
Sobre A: Alternativa Tècnica, sobre obert.  
Sobre B: Proposició Juridicoeconòmica, en sobre tancat.  
Sobre C: Documentació, en sobre tancat.  
Cosa que firme.  
?, - d - de 2011  
(Firma)  
-   
La publicació en el Diari Oficial de la Comunitat Valenciana (DOCV), de l'anunci de l'aprovació de les bases particulars de programació, produirà els efectes suspensius de l'atorgament de llicències i de nous programes, a què es referixen els articles 101.2 i 103 de la LUV, respectivament, referit a l'àmbit a programar.  
Contra l'acord esmentat d'aprovació de les bases particulars podrà interposar-se, potestativament, recurs de reposició davant de l'òrgan que el va dictar, dins del termini d'un mes, que es comptarà a partir de l'endemà de la publicació del present acte, de conformitat amb el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o, interposar directament dins del termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 46 i 10.1.a i 8.1.a contrario sensu, respectivament, de la Llei 29/98, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003.  
   
Massalavés, 4 de gener de 2011.- El secretari: Francisco A. Murillo Ballester.